EkBass/fiwiki-20250220-pages-articles huggingface dataset:
Úrsula Corberó

Úrsula Corberó Delgado (s. 11. elokuuta 1989) on espanjalainen näyttelijä. Hän saavutti kansainvälisen kuuluisuuden näyteltyään Tokiota sarjassa Rahapaja (La Casa de Papel, 2017–2020). Corberó aloitti näyttelijän uransa 13-vuotiaana. Rahapajaa ennen Corberó oli jo Espanjassa tunnettu näyttelijä hänen aikaisempien rooliensa kautta espanjankielisissä televisiosarjoissa. Corberó on kerryttänyt Instagramtililleen (@ursulolita) yli 20 miljoonaa seuraajaa. == Filmografia == === Elokuvat === Vuosi Nimi Rooli 2007 Crónica de una voluntad Cova 2011 Slides N/A Elsinor Park Lissa Paranormal Xperience 3D Belén 2013 Afterparty María / Laura Crimen con vista al mar Sonia Who Killed Bambi? Paula Larrea Cloudy with a Chance of Meatballs 2 Sam 2015 Off Course Nadia Cómo sobrevivir a una despedida Marta 2016 La corona partida Margaret of Austria The Secret Life of Pets Katie Etiqueta Negra Alex 2017 Proyecto Tiempo: La llave Alma The Emoji Movie Smiler Una Historia de Amor Oma itsensä 2018 El árbol de la sangre Rebeca 2020 Snake Eyes Baroness 2024 Lift Camila === Sarjat === Vuosi Nimi Suomenkielinen nimi Rooli Muuta Kanava 2002 Mirall trencat María 3 jaksoa TV3 2005–2006 Ventdelplà Sara 7 jaksoa 2007 Cuenta atrás Daniela Jakso: "Instituto Bretón" Cuatro El Internado Manuela Portillo Jakso: "Ver para creer" Antena 3 2008–2011 Física o Química Ruth Gómez 71 jaksoa 2011–2019 14 de abril. La República La República – Tasavalta Beatriz de la Torre 30 jaksoa La 1 2012 Volare Lila / Malva TV elokuva TV3 2013 Gran Reserva Julia Cortázar / Laura Márquez 8 jaksoa La 1 Mario Conde. Los días de gloria Paloma Aliende TV elokuva Telecinco 2014 Con el culo al aire Sofía 1 jakso Antena 3 Isabel Margaret of Austria 7 jaksoa La 1 2015 Anclados Natalia 8 jaksoa Telecinco 2016 La embajada Ester Salinas 11 jaksoa Antena 3 2017 ¿Qué fue de Jorge Sanz? Oma itsensä Jakso: "¿Qué fue de Jorge Sanz? Buena racha" Movistar+ 2017– 2020 La Casa de Papel Rahapaja Silene "Tokyo" Oliveira Päärooli; 31 jaksoa Antena 3 / Netflix 2018 Snatch Inès 8 jaksoa Sony Crackle 2019 Paquita Salas Oma itsensä Jakso: "B-Fashion" Netflix === Musiikkivideot === Vuosi Kappaleen nimi Artisti 2008 El precio de la verdad Cinco de Enero 2013 Heartbreaker Auryn Lo importante Pignoise 2015 Mi Querida España Kiko Veneno, Rozalen 2018 Cuando Me Miras C. Tangana == Lähteet == == Aiheesta muualla == * Úrsula Corberó Internet Movie Databasessa (englanniksi) Luokka:Elävät henkilöt Luokka:Vuonna 1989 syntyneet Luokka:Espanjalaiset näyttelijät
Hennef (Sieg)

Hennef (Sieg) on kaupunki Rhein-Siegin piirikunnassa Nordrhein-Westfalenin osavaltiossa läntisessä Saksassa. Bonnin itäpuolella sijaitsevan Hennefin lisänimi on "Stadt der 100 Dörfer" eli sadan kylän kaupunki. == Maantiede == Hennef sijaitsee osavaltionsa lounaisosassa noin 30 kilometriä Kölnin keskustasta kaakkoon ja noin 15 kilometriä Bonnin keskustasta itäkoilliseen. Hennefin koillispuolella on Bergisches Land -vuoristo ja etelässä Rheinland- Pfalzin puolella laaja Westerwald. Reinin sivujoki Sieg virtaa Hennefin halki länteen. Hennefin keskusta sijaitsee kaupungin luoteisosassa jatkona Reinin jokilaakson tiheälle asutukselle. Hennefin alueella oli vuonna 2017 kaikkiaan 89 kylää. Osa kylistä on kasvanut kiinni toisiinsa, osa taasen sijaitsee hieman erillään. == Historia == Hennef lienee saanut nimensä Hanfbachilta, joka on Siegin 19-kilometrinen sivujoki. Sen varhaisempi muoto oli Hanapha. Hennefistä käytetään myös nimeä Hanf-Stadt eli Hamppukaupunki, sillä kaupungissa järjestettiin 1990-luvun jälkipuoliskolla CannaBusiness Expo- tapahtuma. Hennef ilmestyy aikakirjoihin vuonna 1075, jolloin mainitaan kirkko "in Hannafo". Hennefin keskustaan kiinnikasvaneesta Geistingenista on maininta jo vuodelta 885. Stadt Blankenberg nykyisen keskustan itäpuolella sai kaupunkioikeudet 1245. Schloss Allner eli Allnerin linna mainitaan ensi kerran 1420. Geistingen ja Hennef poltettiin Kölnin vaaliruhtinaskunnan ja Baijerin välisessä sodassa 1588. Sota tunnetaan nimillä Truchsessischer Krieg ja Kölner Krieg eli Kölnin sota. Blankenberg menetti kaupunkioikeutensa 1805. Seuraavana vuonna Hennef liitettiin Bergin suurherttuakuntaan. Hennefistä ympäristöineen tuli osa Preussia 1815. Rautatieverkkoon Hennef kytkettiin 1859. Geistingenin ja Blankenbergin kunnista muodostettiin Hennefin kunta huhtikuussa 1934. Elokuussa 1969 maalaiskunnat Hennef, Lauthausen ja Uckerath liitettiin toisiinsa, ja vuonna 1981 Hennef sai kaupunkioikeudet. Teollisuus syrjäytti maatalouden Hennefin tärkeimpänä elinkeinona 1800-luvulla. Paikkakunnan teollistumista edisti etenkin liikemies Carl Reuther. Hennefin kylissä on kymmenittäin kirkkoja ja kappeleita, muun muassa keskiaikainen St. Katharinan kirkko Blankenbergissä. Blankenbergiä kutsutaan myös termillä Titularstadt. Burg Blankenberg eli Blankenbergin linnoitus mainintaan ensi kerran 1181. Nykyisin se on rauniolinnoitus. == Talous ja liikenne == Hennefissä on teollisuusyritysten ohella muun muassa IT-yrityksiä, kuten Conet. Hennef sijaitsee rataosuudella Köln–Siegen ja siellä on kolme rautatieliikennepaikkaa. Hennefin keskustan rautatieaseman etäisyys Kölnin päärautatieasemalta on 30,8 kilometriä. Hennefistä alkaa kokoojamoottoritie BAB 560, joka risteää BAB 3:n ja BAB 59:n kanssa kaupungin länsipuolella. == Lähteet == == Aiheesta muualla == *Hennef (Sieg), Nordrhein-Westfalen, Saksa — Sunrise, Sunset, and Daylength Luokka:Rhein-Sieg-Kreis Luokka:Nordrhein- Westfalenin kunnat Luokka:Saksan kaupungit
Ito

Ito tai Itō voivat tarkoittaa: == Maantiede == * Itō, Japanin kaupunki Shizuokan prefektuurissa * Iton piirikunta, Japanin piirikunta Wakayaman prefektuurissa == Henkilöt == * Itō Hirobumi (1841–1909), japanilainen ruhtinas ja valtiomies * Daiki Itō (s. 1985), japanilainen mäkihyppääjä * Futaba Ito (s. 2002), japanilainen kiipeilijä * Hiroki Itō (s. 1999), japanilainen jalkapalloilija * Itchō Itō (1945–2007), Nagasakin kaupungin pormestari * Jun’ya Itō (s. 1993), japanilainen jalkapalloilija * Kanako Itō (s. 1983), japanilainen jalkapalloilija * Keisuke Itō (1803–1901), japanilainen lääkäri ja biologi * Ken Itō (s. 1965), japanilainen säveltäjä * Kenji Itō (s. 1968), japanilainen pelimusiikin säveltäjä * Kenshirō Itō (s. 1990), japanilainen mäkihyppääjä * Kentarō Itō (s. 1974), japanilainen ääninäyttelijä * Kiyoshi Itō (1915–2008), japanilainen matemaatikko * Mima Itō (s. 2000), japanilainen pöytätennispelaaja * Naoji Itō (s. 1959), japanilainen jalkapalloilija * Noe Itō (1895–1924), japanilainen anarkisti ja kirjailija * Seiichi Itō (1890–1945), japanilainen vara-amiraali * Shin Ito (s. 1972), japanilainen karateka * Suguru Itō (s. 1975), japanilainen jalkapalloilija * Tatsuma Itō (s. 1988), japanilainen tennispelaaja * Tatsuya Itō (s. 1997), japanilainen jalkapalloilija * Teruyoshi Itō (s. 1974), japanilainen jalkapalloilija * Tōru Itō (s. 1966), japanilainen ohjaskelkkailija * Toyoo Itō (s. 1941), japanilainen arkkitehti * Yūki Itō (s. 1994), japanilainen mäkihyppääjä * Yuna Itō (s. 1983), japanilais-yhdysvaltalainen laulaja == Historia == * Ito, historiallinen japanilainen valtiomuodostelma * Itō-klaani, japanilainen klaani * Lin–Itōn kokous (1885), kokous Japanin ja Kiinan välillä == Muuta == * Itōn lemma, matemaattinen apulause
Kulosaaren auto-onnettomuus 1928

Kulosaaren auto-onnettomuus tapahtui yöllä 6. elokuuta 1928 Kulosaaren sillalla. Buick-henkilöauto syöksyi puusillan kaiteen läpi mereen. Autossa oli kahdeksan ihmistä, joista kuusi hukkui.Kahdeksan hengen seurue Kulosaaren sillalta mereen, Helsingin Sanomat, 06.08.1928, nro 211, s. 3, Kansalliskirjaston digitaaliset aineistotKuolonajo Kulosaaren sillalta, Helsingin Sanomat, 07.08.1928, nro 212, s. 3, Kansalliskirjaston digitaaliset aineistot Henkilöauto oli tulossa Kulosaaresta, joka oli tuolloin vielä kunta, Helsinkiin, kun se syöksyi kello puoli yhden aikaan yöllä mereen sillalta päätyen noin kahden metrin syvyyteen. Autossa olleista kahdeksasta henkilöstä kuljettaja ja yksi miesmatkustaja saatiin pelastettua. Auton kuljettaja oli onnettomuuden tapahtuessa vahvassa humalatilassa. Kuljettaja ja hänen seurassaan olleet olivat viettäneet iltaa ensin Helsingissä ja sitten Kulosaaren kasinolla, ja kuljettaja oli ollut humalassa jo silloin, kun seurue saapui kasinolle kello 22 aikaan. Onnettomuusauto oli ennen sillalta suistumista ajanut yhteen Helsingistä päin tulossa olleen henkilöauton kanssa. Onnettomuuspaikalla siltakannessa näkyivät onnettomuusauton jarrutusjäljet ja sillan kaidetta oli rikkoutunut kymmenen metrin matkalla kohdassa, josta auto syöksyi mereen. Onnettomuuden uhrit ja onnettomuusauto saatiin nostettua ylös seuraavana päivänä. Uhreista kolme oli naisia ja kolme miehiä. Vuonna 1908 syntynyt, autoa kuljettanut mies asetettiin syytteeseen kuolemantuottamuksesta, juopuneena ajosta ja ajonopeuden ylittämisestä. Helsingin ym. pitäjien kihlakunnanoikeus tuomitsi lokakuussa 1928 hänet kuolemantuottamuksesta ja auton ohjaamisesta humalaisena yhteensä 2 vuoden 2 kuukauden vankeusrangaistukseen. Kuolonajo Kulosaaren sillalla, Iltalehti, 03.10.1928, nro 231, s. 2, Kansalliskirjaston digitaaliset aineistot == Lähteet == == Aiheesta muualla == * Autohurjastelun surkea loppu, Suomen Kuvalehti, 11.08.1928, nro 33, s. 14, Kansalliskirjaston digitaaliset aineistot Luokka:Vuoden 1928 onnettomuudet Luokka:Tieliikenneonnettomuudet Suomessa Luokka:1920-luvun onnettomuudet Suomessa Luokka:Helsingin historia
Itō (Shizuoka)

Itō () on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee Tyynenmeren Sagaminmeren rannikolla Shizuokan prefektuurin ja Izun niemimaan itäosassa. Kaupungin keskusta on rakentunut jokilaaksoon, jota ympäröivät tulivuoret (Izu-Tōbun tulivuoriryhmä), huomattavimpana kartion muotoinen Ōmurovuori. Itōssa on 68 099 asukasta (huhtikuussa 2020) ja sen pinta-ala on 124,10 neliökilometriä. Itō kehittyi historiallisesti suojasatamana ja Edo-kauden loppupuolelta lähtien kylpyläkaupunkina. Kaupungin nimi saattaa juontua siitä, että se sijaitsee Izun (i) itäosassa (tō). Itō kehittyi vauhdikkaasti tokiolaisten suosimana lomakohteena sen jälkeen, kun sinne valmistui rautatieyhteys vuonna 1938. Kaupungin merkitys Izun niemimaan matkailun tukikohtana korostui 1960-luvulla, kun rautatietä jatkettiin etelään Shimodaan saakka. Kaupunkioikeudet Itō sai vuonna 1947. Sittemmin sinne on rakennettu huvila- alueita. Turismin lisäksi merkittävä elinkeino on mikan-mandariinien viljely. Aiemmin tärkeän kalastuksen merkitys on vähentynyt. Itō-onsenin kuumien lähteiden lisäksi kaupungin nähtävyyksiin kuuluvat kauniit luonnonalueet, kuten Ōmurovuori, Jōgasakin kallioinen rannikkoseutu ja Ippekijärvi. Suuri osa kaupungista kuuluu Fuji-Hakone-Izun kansallispuistoon. Otonashi-jinjan pyhäkkö tunnetaan paikkana, jossa Minamoto no Yoritomo tapasi salaa Itō Sukechikan tytärtä Yaehimea. Itōta palvelevat JR Higashi-Nihonin Itō-linja ja Izu kyūkō -rautateiden Izu kyūkō -linja. Kaupungista on lauttayhteys Hatsushiman saarelle. == Kuvia == Tiedosto:Ito Jogasaki-Küste Kadowaki-tsuki 2.jpg|Jōgasakin rannikkoa Tiedosto:Mount Ōmuro 20120218 b.jpg|Ōmurovuori talvella Tiedosto:Ito (16321656168).jpg|Itō-onsen Tiedosto:Ito station.jpg|Itōn rautatieasema == Lähteet == == Aiheesta muualla == * Kaupungin internetsivut Luokka:Shizuokan prefektuurin kaupungit
Ploskoje (järvi Bežanitsyn piirissä)

Ploskoje () on järvi Luoteis-Venäjällä Pihkovan alueen Bežanitsyn piirissä. Järvi sijaitsee Bežanitsyn ylängön tunnetulla järvialueella. Noin 7 kilometriä lounaaseen päin sijaitsee toinen Ploskoje-järvi . Nimen alkuosan Ploskon merkitys on tasainen, litteä tai laaka. == Maantietoa == Järvi on 1,5 kilometriä pitkä, 0,75 kilometriä leveä ja sen pinta-ala on 66 hehtaaria. Sen keskisyvyys 5,5 metriä, mutta syvänteessä on 7,1 metriä vettä. Järvessä ei ole saaria. Sen lounaispuolella on metsämaata, mutta pohjoisessa rannat ovat niittyjä ja koillispuolella sijaitsee Tjuševon () ja sen takana Kameškin () kulmakunnat. == Luontoarvoja == Järvessä elää ahven, hauki, pasuri, lahna, karppi, säyne, ruutana, suutari, made ja mutakala, sekä joitakin Rutilus-suvun kaloja ja jokirapu, jota esiintyy runsaasti. Järven ympäristössä on metsämaata, jonka yhtenäisyys rikkoutuu niittyjen takia. Järvi on mutapohjainen, mutta rannat ovat kivikkoista hiekkarantaa, jossa hiekan joukossa on savea ja mutaa. Soistuneilla rannoilla esiintyy kelluvia hetteikköjä. == Vesistösuhteita == Ploskoje sijaitsee Aloljan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Ploskojeen laskee kaksi ojaa, joista toinen on Gorbovskojen () laskuoja. Järven valuma-alueen koko on 4,6 neliökilometriä . Ploskojen laskuoja Pryski () lähtee sen länsipäästä ja se laskee kolmen kilometrin päässä Isajevoon, josta Pryski jatkaa yhtyen Spotnoon (). Spotno jatkaa alaspäin muuttuen Vodovojessa () Kopytovkan nimiseksi. Tämä yhtyy lopulta Aloljan Bardovossa, joka on Aloljan läpivirtausjärvi. == Huomautuksia == == Lähteet == Luokka:Pihkovan alueen järvet Luokka:Aloljan valuma-alue Luokka:Bežanitsyn piiri
Hossein Salami

Hossein Salami (pers. حسین سلامی‎) (s. 1960) on iranilainen kenraalimajuri ja Iranin vallankumouskaartin komentaja. Hän on antanut muiden kenraalien tavoin aggressiivisia lausuntoja koskien Yhdysvaltoja, Israelia ja Saudi-Arabiaa. Salami on lisäksi kertonut olevansa ylpeä siitä, että Yhdysvallat pitää häntä ja Iranin vallankumouskaartia terroristisena. == Lähteet == Luokka:Iranilaiset kenraalit Luokka:Vuonna 1960 syntyneet Luokka:Elävät henkilöt
Kirsti Koch Christensen

Kirsti Koch Christensen (s. 1. joulukuuta 1940) on norjalainen kielitieteilijä, joka toimi Bergenin yliopiston kanslerina vuosina 1999–2005. Hänestä tuli Bergenin yliopiston ensimmäinen nainen, joka on toiminut rehtorina. Kirsti Koch Christensen on syntynyt Oslossa. Hän on saanut yleisen kielitieteen maisterin tutkinnon Oslon yliopistosta vuonna 1978. Hän on opiskellut myös Havaijin yliopistossa, Massachusetts Institute of Technologyssa, Stanfordin yliopistossa ja Kōbessa, Japanissa. Vuonna 1991 Christensenistä tuli kielitieteen professori Bergenin yliopistossa. Vuonna 2003 hän sai Pyhän Olavin ritarikunnan kunniamerkin, joka voidaan myöntää Norjan tai koko ihmiskunnan hyväksi tehdystä arvokkaasta työstä. Vuonna 2006 hänet palkittiin Nousevan auringon ritarikunnan 3. luokan kunniamerkillä hänen työstään Japanin kielen opetuksen kehittämisestä Norjassa, ja hänen panostuksestaan Norjan ja Japanin ystävällisten suhteiden edistämisessä. == Lähteet == Luokka:Elävät henkilöt Luokka:Vuonna 1940 syntyneet Luokka:Norjalaiset kielitieteilijät Luokka:Bergenin yliopiston professorit Luokka:Norjalaiset professorit
Giant (kappale)

Giant on skotlantilaisen DJ-tuottaja Calvin Harrisin sekä brittiläisen laulaja-lauluntekijä Rag'n'Bone Manin musiikkikappale. Sen julkaisi Columbia Records digitaalisesti ladattavana singlenä 11. tammikuuta 2019. Kappaleen ovat sanoittaneet Harris, Rag'n'Bone Man, Jamie Hartman ja Troy Miller, joista ensimmäinen myös tuotti sen. Kappaleen musiikkivideo julkaistiin Harrisin YouTube-kanavalla 25. tammikuuta 2019. "Giant" oli kaupallisesti kansainvälinen menestys, sen päästyä singlelistan kärkeen Belgiassa, Kroatiassa, Skotlannissa ja Sloveniassa sekä viiden parhaan joukkoon Irlannissa, Britanniassa, Sveitsissä ja Unkarissa. Lisäksi kappale on myynyt Britanniassa ja Puolassa kaksinkertaista platinaa. Harris ja Rag'n'Bone Man ovat esittäneet kappaleen livenä The Graham Norton Showssa sekä vuoden 2019 BRIT Awardsissa. ==Lähteet== Luokka:Vuoden 2019 kappaleet Luokka:Calvin Harrisin kappaleet
Ruwenzori

Ruwenzori on vuoristo Afrikassa Ugandan ja Kongon demokraattisen tasavallan rajalla. Se ulottuu pohjois–eteläsuunnassa 130 kilometriä Edwardinjärveltä Albertinjärvelle. Leveimmältä kohdaltaan vuoristo on 50 kilometriä. Monista muista Afrikan korkeista vuorista ja vuoristoista poiketen Ruwenzori ei ole vulkaaninen. Lännessä Ruwenzori laskeutuu jyrkästi Itä-Afrikan hautavajoaman läntiseen haaraan. Idässä se loivenee asteittaisesti Länsi-Ugandan ylängöiksi. Ruwenzorin korkein huippu on Mount Stanleyn Margherita Peak, joka kohoaa 5 119 metriin. Huippuja halkovat solat ja jokilaaksot, joiden joet virtaavat Semlikijokeen. Korkeimmissa laaksoissa on jäätiköitä ja pieniä järviä. Pysyvä lumiraja on idässä 4 511 metrissä ja lännessä 4 846 metrissä. Huiput ovat usein pilvien peitossa. Vuorilla sijaitsee Rwenzorivuorten kansallispuisto. Kilembessä Ugandassa vuorilta louhitaan kuparia ja kobolttia. Mubukujoesta saadaan vesivoimaa. Vuoriston loivilla itärinteillä asuu amboja ja konjoja peltoineen. ==Lähteet== == Aiheesta muualla == Luokka:Afrikan vuoristot
Rag’n’Bone Man

Rory Charles Graham (s. 29. tammikuuta 1985 Uckfield, East Sussex, Englanti, taiteilijanimeltään Rag’n’Bone Man) on englantilainen laulaja-lauluntekijä. Hänet tunnetaan parhaiten vuonna 2016 julkaisemastaan kappaleesta "Human", joka pääsi singlelistan kärkeen seitsemässä ja viiden parhaan joukkoon neljässä eri valtiossa. Hän julkaisi ensimmäisen, edellä mainitun kappaleen nimeä kantavan studioalbuminsa vuotta myöhemmin. "Graham" valittiin vuoden 2017 Brit Awardsissa voittajaksi kategoriassa ”Paras brittiläinen tulokas”, jonka lisäksi hän voitti palkinnon myös kategoriassa ”Kriitikoiden valinta”. ==Diskografia== ====Albumit==== * Human (10. helmikuuta 2017) ====EP-levyt==== * Bluestown (11. marraskuuta 2012) * Dog ’n’ Bone (22. huhtikuuta 2013) * Put That Soul on Me (8. heinäkuuta 2014) * Wolves (24. lokakuuta 2014) * Disfigured (6. maaliskuuta 2015) ====Singlet==== Pääartistina * Nobody (Leaf Dogin kanssa) (2013) * Hard Came the Rain (2015) * Healed (2016) * Human (2016) * Skin (2017) * As You Are (2017) * Grace (We All Try) (2017) * Broken Peole (Logicin kanssa) (2017) * Giant (Calvin Harrisin kanssa) (2019) Vierailevana artistina * She (Stig of the Dump, mukana Rag’n’Bone Man) (2016) * The Apprentice (Gorillaz, mukana Rag’n’Bone Man, Zebra Katz & Ray BLK) (2017) * Run (Bugzy Malone, mukana Rag’n’Bone Man) (2018) * Standard (Foreign Beggars, mukana Rag’n’Bone Man & Bangsy) (2018) * Photographs (Professor Green, mukana Rag’n’Bone Man) (2018) * Times Like These (osana Live Lounge Allstarsia) (2020) Promosinglet * Wolves (2016) ==Lähteet== Luokka:Vuonna 1985 syntyneet Luokka:Elävät henkilöt Luokka:Englantilaiset laulajat
Donji grad (Zagreb)

Donji grad (suomeksi Alempi kaupunki) on yksi Kroatian pääkaupungin Zagrebin 17 kaupunginosasta. Se sijaitsee kaupungin keskustassa ja siellä on 37 024 asukasta. Alueen virallista nimeä käytetään harvoin, ja suurin osa Zagrebin asukkaista nimittääkin sitä centariksi eli keskustaksi. Centar kuitenkin kattaa myös Gornji Grad-Medveščakin alueen eteläosat. == Galleria == Tiedosto:DonjiGrad.jpg|Donji grad yöllä Tiedosto:DonjiGrad2.jpg Tiedosto:DonjiGrad3.jpg Tiedosto:DonjiGrad4.jpg Tiedosto:DonjiGrad5.jpg Tiedosto:DonjiGrad6.jpg == Aiheesta muualla == * Luettelo kaduista Donji gradissa (kroatiaksi) Luokka:Zagreb Luokka:Kaupunginosat
Last Night in Miami

Last Night in Miami on yhdysvaltalaisen laulaja-lauluntekijä Kat DeLunan musiikkikappale. Sen julkaisi Cape Republic Records digitaalisesti ladattavana ja suoratoistettavana singlenä 17. toukokuuta 2019. "Last Night in Miami" on lajityypiltään pop-kappale, jonka sanat kuvastavat Miamille tyypillistä yöelämää. Kappaleen musiikkivideo julkaistiin DeLunan YouTube-kanavalla vuorokausi ennen singlejulkaisua. Videolla nähdään DeLuna sekä hänen ystävänsä viettämässä hyvää yhteistä aikaa Miamin kaduilla, rannoilla ja klubeilla. "Last Night in Miami" ei ole päässyt julkaisunsa jälkeen lainkaan listoille. ==Kappalelista== Digitaalinen lataus # Last Night in Miami - 2:59 ==Lähteet== Luokka:Vuoden 2019 kappaleet Luokka:Kat Delunan kappaleet
Only One (Kat DeLunan kappale)

Only One on yhdysvaltalaisen laulaja-lauluntekijä Kat DeLunan musiikkikappale. Sen julkaisi Cape Republic Records digitaalisesti ladattavana ja suoratoistettavana singlenä 5. heinäkuuta 2019. "Only One" on lajityypiltään R&B; ja soul-kappale, jonka sanat kuvastavat rakkaimman henkilön ja rakastelijan välisten suhteiden selvittämistä. Kappaleen musiikkivideo julkaistiin DeLunan YouTube-kanavalla 23. heinäkuuta 2019. Videolla seurataan hajoamisen partaalla olevassa parisuhteessa elävää pariskuntaa, videon näyttäessä aika-ajoin klippejä myös DeLunasta tanssimassa kappaleen tahtiin. "Only One" ei ole päässyt julkaisunsa jälkeen lainkaan listoille. ==Kappalelista== Digitaalinen lataus # Only One - 3:44 ==Lähteet== Luokka:Vuoden 2019 kappaleet Luokka:Kat Delunan kappaleet
Joni Nelimarkka

Joni Juhani Nelimarkka (s. 3. elokuuta 1979 Seinäjoki) on seinäjokelainen yrittäjä, autoliike Bayerncar Oy:n pääomistaja ja hallituksen puheenjohtaja. Bayerncar Oy toimii Seinäjoen Ideaparkissa. Seinäjoen yrittäjät palkitsivat hänet Seinäjoen Vuoden Yrittäjänä 2018. Joni Nelimarkka perusti Bayerncar Oy:n vuonna 2003 Seinäjoelle ja myy nyt autoja koko Suomeen. Yritys tuo premium- luokan käytettyjä henkilöautoja Suomeen Saksasta, etenkin Münchenin alueelta. Tämä toiminta alkoi jo 1998. Vuonna 2019 Nelimarkan verotettavat tulot, lähes 900 000 euroa pääosin pääomatuloa, olivat Etelä-Pohjanmaan 11:nneksi suurimmat. Nelimarkan yritys on sponsoroinut monia urheiluseuroja, konsertteja ja hengellisiä tapahtumia. Kesäkuussa 2021 Nelimarkka sijoitti noin 150 000 euroa Alfa-tv:n emoyhtiöön Brilliance Communicationsiin osakeannissa, jossa mukaan tulivat myös muun muassa Hjallis Harkimo, Eero Lehti, Toivo Sukari ja Heikki Salmela. Nelimarkka oli keskeisiä vaikuttajia tv-kanavan viime vaiheiden pelastusyrityksissä. Hänet valittiin yhtiön hallitukseen, mutta hän erosi siitä marraskuussa 2022 viimeisenä uusista ”ankkurisijoittajista”, kaksi päivää ennen kuin yhtiö jätti konkurssihakemuksen. Nelimarkka on ollut mukana Verge Motorcycles Oy:n hallitusta vuodesta 2022 alkaen. ==Lähteet== Luokka:Suomalaiset yrittäjät Luokka:Vuonna 1979 syntyneet Luokka:Elävät henkilöt
Xiangliu

Xiangliu tai (225088) Gonggong I on transneptunisen kohteen Gonggong kuu. Sen löysivät Gabor Marton, Csaba Kiss ja Thomas G. Müller 18. syyskuuta vuonna 2010. Kuun rata on hyvin soikea, e noin 0,3. Eksentrisen radan vuoksi kuun on arvioitu olevan alle 100 kilometrin läpimittainen. Toisen arvion mukaan kuun läpimitta olisi noin 300 km. Xiangliu on nimetty kiinalaisessa mytologiassa Gonggongin palveluksessa olleen käärmehirviön mukaan. Kuun väliaikainen nimi oli S/2010 (225088) 1. ==Lähteet== Luokka:Kuiperin vyöhyke Luokka:Pikkuplaneettojen kuut Luokka:Transneptuniset kohteet
Italian evankelis-luterilainen kirkko

Italian evankelis-luterilainen kirkko on luterilainen kirkkokunta Italiassa. Sillä on noin 7 000 jäsentä. Se on Luterilaisen maailmanliiton jäsen. == Lähteet == == Aiheesta muualla == * Kirkon kotisivut Luokka:Evankelis- luterilaiset kirkot Luokka:Kristinusko Italiassa
Itävallan Augsburgin tunnustuksen evankelinen kirkko

Itävallan Augsburgin tunnustuksen evankelinen kirkko on luterilainen kirkkokunta Itävallassa. Sillä on 271 296 jäsentä. Se on Luterilaisen maailmanliiton jäsen. == Lähteet == == Aiheesta muualla == * Kirkon kotisivut Luokka:Evankelis-luterilaiset kirkot Luokka:Kristinusko Itävallassa
Kanadan evankelis-luterilainen kirkko

Kanadan evankelis-luterilainen kirkko on luterilainen kirkkokunta Kanadassa. Sillä on 95 000 jäsentä. Se on Luterilaisen maailmanliiton jäsen. == Lähteet == == Aiheesta muualla == * Kirkon kotisivut Luokka:Evankelis-luterilaiset kirkot Luokka:Luterilaisuus Kanadassa
Kroatian evankelis-luterilainen kirkko

Kroatian evankelis-luterilainen kirkko on luterilainen kirkkokunta Kroatiassa. Sillä on 3 329 jäsentä. Se on Luterilaisen maailmanliiton jäsen. == Lähteet == == Aiheesta muualla == * Kirkon kotisivut Luokka:Evankelis-luterilaiset kirkot Luokka:Kristinusko Kroatiassa
Bubble Gang

Bubble Gang on televisioyhtiö GMA Networkin esittämä filippiiniläinen komediasarja. Sen päärooleissa ovat Michael V. ja Antonio Aquitania. == Aiheesta muualla == * Viralliset kotisivut Luokka:1990-luvun komediasarjat Luokka:2000-vuosikymmenen komediasarjat Luokka:2010-luvun komediasarjat Luokka:2020-luvun komediasarjat Luokka:Filippiiniläiset komediasarjat Luokka:GMA Networkin televisio-ohjelmat
Cesur ve Güzel

Cesur ve Güzel on televisioyhtiö Star TV:n esittämä turkkilainen televisiosarja. Sen päärooleissa ovat Kıvanç Tatlıtuğ ja Tuba Büyüküstün. == Näyttelijät == == Aiheesta muualla == * Viralliset kotisivut Luokka:Turkkilaiset draamasarjat Luokka:2010-luvun televisiosarjat
Paramparça

Paramparça on televisioyhtiö Star TV:n esittämä turkkilainen TV-sarja. Sen päärooleissa ovat Erkan Petekkaya ja Nurgül Yeşilçay. == Näyttelijät == == Aiheesta muualla == * IMDB Luokka:Turkkilaiset draamasarjat Luokka:2010-luvun televisiosarjat
Only One

Only One -nimisiä musiikkikappaleita ovat: * Only One, Asteen kappale vuodelta 2014 * Only One, Kanye Westin kappale vuodelta 2014 * Only One, Kat DeLunan kappale vuodelta 2019
Plattsburgh

Plattsburgh on kaupunki New Yorkin osavaltiossa Yhdysvalloissa. Sen väkiluku oli vuoden väestönlaskennassa 19 989. Plattsburgh on Clintonin piirikunnan hallintokeskus. == Väestö == Kaupungin asukkaista 85,4 prosenttia on valkoisia, 26,2 prosenttia valkoisia ja 4,08 prosenttia mustia ja 3,87 prosenttia latinalaisamerikkalaisia. 96,4 prosenttia asukkaista on Yhdysvaltain kansalaisia. Kaupungin väestön keski-ikä on 28,4 vuotta. ==Kuvia kaupungista== Tiedosto:Downtown Plattsburgh.jpg|Plattsburghin keskustaa. Tiedosto:City Hall of Plattsburgh, New York.JPG|Kaupungintalo. Tiedosto:St. John the Baptist Roman Catholic Church, Plattsburgh, New York.jpg|Roomalaiskatolinen kirkko. ==Lähteet== ===Viitteet=== ==Aiheesta muualla== * Kaupungin kotisivut Luokka:New Yorkin kaupungit
Isajevo (Pihkovan alue)

Isajevo () on järvi Luoteis-Venäjällä Pihkovan alueen Bežanitsyn piirissä. Järvi sijaitsee Bežanitsyn ylängön tunnetulla järvialueella. == Maantietoa == Järvi on 1,4 kilometriä pitkä, 0,9 kilometriä leveä ja sen pinta-ala on 75,6 hehtaaria. Järvi on U-kirjaimen muotoinen, joten sen varsinainen leveys ei ylitä 500 metriä missään. Järven pohjoisosassa on 3 saarta, joiden yhteispinta-ala on 0,8 hehtaaria. Suurin saari on maatunut kiinni mantereeseen suohetteikkönä . Keskisyvyys on 2,7 metriä ja syvänteessä on 5 metriä vettä. Järven ympäristössä on metsämaata ja suota sekä kadonneen asutuksen liepeillä (kylä Kalinina Gora ) ovat entiset pellot metsittyvinä niittyinä. Järven rannoilla on muutama vapaa-ajan asunto. == Luontoarvoja == Järvessä elää ainakin lahna, ahven, hauki, pasuri, karppi, säyne, toutain, suutari, made, mutakala ja rantanuoliainen, sekä joitakin Rutilus-suvun kaloja ja runsaslukuisena jokirapu. Järven ympäristö on metsämaata, joka on paikoin soistunutta. Järven pohjalla on hiekkaa ja mutaa. Järvi on kivinen myös rannoiltaan, joissa esiintyy silttiä ja hiekkaa. Suorannoilla kelluu rannoilla hetteikkömäisiä turvelauttoja. == Vesistösuhteita == Isajevo sijaitsee Aloljan sivujoen Kopytovkan valuma-alueella. Alolja on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Järveen laskee etelästä kaksi ojaa, joista toinen on parin kilometrin päässä sijaitsevan Ploskojen laskuoja. Järven valuma-alueen koko on 8,81 neliökilometriä. Isajevon laskuoja Pryski () lähtee järven luoteisrannasta siihen kiinni soistuneen saaren edestä. Se yhtyy yli kolmen kilometrin päässä Stopnohon (), joka on Kopytovkan sivujoki. Kopytovka laskee lopuksi Bardovoohon, joka on Aloljan läpivirtausjärvi. == Huomautuksia == == Lähteet == Luokka:Pihkovan alueen järvet Luokka:Kopytovkan valuma-alue Luokka:Bežanitsyn piiri
Ilja Konovalov (jääkiekkoilija)

Ilja Konovalov (s. 13. heinäkuuta 1998) on venäläinen jääkiekkoilija. Maalivahtina pelaava Konovalov edustaa NHL-seura Edmonton Oilersia. 6. toukokuuta 2020 mennessä Konovalov on pelannut 92 KHL-runkosarjaottelua. Näistä hänellä on 44 voittoa ja 14 nollapeliä. Hänen torjuntaprosenttinsa on 92,2 % ja päästettyjen maalien keskiarvo 2,11. Lisäksi Konovalov on pelannut 13 KHL-pudotuspeliottelua. Näistä hänellä on viisi voittoa. Hänen torjuntaprosenttinsa on 89,8 % ja päästettyjen maalien keskiarvo 2,83. NHL- seura Edmonton Oilers varasi Konovalovin vuoden 2019 varaustilaisuuden kolmannella kierroksella numerolla 85. ==Lähteet== * *https://en.khl.ru/players/22611/ Luokka:Venäläiset jääkiekkomaalivahdit Luokka:Edmonton Oilersin pelaajat Luokka:Edmonton Oilersin varaamat pelaajat Luokka:Vuonna 1998 syntyneet Luokka:Elävät henkilöt
Sie Christiernsson

Sofia (Sie) Dorothea Christiern(s)son (6. heinäkuuta 1859 Pori – 8. lokakuuta 1923Alf Kjellén: Christiernson, Carl Henrik osa Meriter. Viitattu 6.5.2020) oli suomalaissyntyinen ruotsalainen teatteriohjaaja.Walborg Hedberg ja Louise Arosenius: Svenska kvinnor från skilda verksamhetsområden. S. 22. Albert Bonniers 1914 Christiernson kävi Kuninkaallisen teatterin oppilaskoulun ja oli kiinnitettynä näyttelijäksi Dramateniin Tukholmaan 1880–1881, Göteborgin Stora teaterniin 1881–1882, Tukholman Södra teaterniin 1890–1897. Hän työskenteli ohjaajana Albert Ranftin kiertävän operettiseurueen mukana vuodesta 1909. Christiernsonin vanhemmat olivat tulitikkutehtailija Theodor Valenkampf ja Sophie Wassberg. hän oli vuodesta 1882 naimisissa teatteri- intendentti Henrik Christiernsonin kanssa. == Lähteet == Luokka:Suomalaiset näyttelijät Luokka:Ruotsalaiset näyttelijät Luokka:Ruotsalaiset teatteriohjaajat Luokka:Vuonna 1859 syntyneet Luokka:Vuonna 1923 kuolleet
Vaasan sairaanhoitopiiri

Vaasan sairaanhoitopiiri (lyh. VSHP) oli vuodesta 1991 saakka toiminut kuntayhtymä, jonka muodostavat Pohjanmaan maakunnan kunnat Kruunupyytä lukuun ottamatta. Kuntayhtymän alueella asui noin 170 000 ihmistä, joista 51 prosenttia puhuu ruotsia ja vajaa 45 prosenttia suomea. Vaasan sairaanhoitopiiri oli yksi Suomen 21 sairaanhoitopiiristä ja järjesti erikoissairaanhoidon palvelut jäsenkuntiensa väestölle. Sairaanhoitopiirin johtajana toimi Marina Kinnunen, johtajaylilääkärinä Peter Nieminen ja johtajaylihoitajana Arja Tuomaala. Sairaanhoitopiirin toiminta päättyi Sote- uudistukseen liittyen 31. joulukuuta 2022. Nykyisin alueen sosiaali-, terveys- ja pelastustoimen palvelut tuottaa Pohjanmaan hyvinvointialue. == Piirin jäsenkunnat == *Kaskinen *Korsnäs *Kristiinankaupunki *Laihia *Luoto *Maalahti *Mustasaari *Närpiö *Pedersören kunta *Pietarsaari *Uusikaarlepyy *Vaasa *Vöyri == Piirin sairaalat == Sairaanhoitiopiiriin kuuluu yksi sairaala eli Vaasan keskussairaala, jolla on kolme toimipaikkaa Vaasassa (psykiatrian yksiköstä käytetään myös nimitystä Huutoniemen sairaala) sekä yksiköt Pietarsaaressa ja Kristiinankaupungissa. == Alueen terveyskeskukset == * Kaskisten terveyskeskus * Kristiinankaupungin perusturvakeskus * Maalahden- Korsnäsin terveyskeskus * Pietarsaaren sosiaali- ja terveysvirasto: Malmin sosiaali- ja terveyskeskus, Uudenkaarlepyyn terveyskeskus * Mustasaaren terveyskeskus * Närpiön terveyskeskus * Oravaisten-Vöyrin-Maksamaan terveyskeskus * Uudenkaarlepyyn terveyskeskus * Vaasan terveysasemat (Vaasan sosiaali- ja terveystoimi): Gerbyn terveysasema, Kirkkopuistikon terveysasema, Ristinummen terveysasema ja Tammikaivon terveysasema * Laihian terveysasema == Lähteet == ==Aiheesta muualla== *Vaasan sairaanhoitopiiri Luokka:Suomen sairaanhoitopiirit Sairaanhoitopiiri
Nadifloksasiini

Nadifloksasiini (C19H21N2O4F) on fluorokinoloneihin kuuluva orgaaninen yhdiste. Sitä käytetään lääketieteessä antibioottina aknen ja ihotulehdusten hoitoon. ==Ominaisuudet ja käyttö== Huoneenlämpötilassa nadifloksasiini on väritöntä kiteistä ainetta. Nadifloksasiinin antibioottiset ominaisuudet perustuvat muiden fluorokinolonien tavoin bakteerien DNA-gyraasientsyymin estoon ja tällöin bakteerisolut eivät kykene jakaantumaan. Se estää myös sytokiinien vapautumista. Lääkeaine on laajakirjoinen ja tehoaa sekä grampositiivisiin että gramnegatiivisiin bakteereihin. Nadifloksasiinin S(-)-enantiomeeri on lääkeaineena R(+)-enantiomeeria tehokkaampi. Nadifloksasiinia käytetään eräissä Euroopan maissa ja Japanissa aknen ja ihotulehdusten hoitoon. Se annostellaan voiteena. ==Haittavaikutukset== Nadifloksasiini voi aiheuttaa ihoärsytystä. ==Valmistus== Nadifloksasiinia syntetisoidaan viisivaiheisella reitillä lähtien p-fluorianiliinista ja krotonaldehydistä. Aineen S-enantiomeerille on kehitetty asymmetrinen synteesimenetelmä lähtien 2-bromi-4,5-difluorianiliinista ja krotonaldehydistä. ==Lähteet== Luokka:Fluorokinolonit
Toxabramis argentifer

Toxabramis argentifer on aasiankarppien heimoon (Xenocyprididae) kuuluva Kiinan makeissa vesissä elävä särkikalalaji. == Lähteet == Luokka:Aasiankarpit
Josefin Pettersson

Josefin Kristin Pettersson (myöh. Fagrell; s. 13. tammikuuta 1984 Tukholma, Ruotsi) on ruotsalainen ammattilaistasolla 2000-luvulla pelannut jääkiekkoilija, jonka pelipaikka oli hyökkääjä. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa saavuttaen pronssia 2002 Salt Lake Cityssä. Seuratasolla Pettersson edusti St. Cloudin osavaltionyliopistoa ja Gustavus Adolphus Collegea. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1984 syntyneet Luokka:Elävät henkilöt
Kristina Bergstrand

Margit Anna Kristina Bergstrand (s. 4. lokakuuta 1963 Tukholma, Ruotsi) on ruotsalainen maajoukkuetasolla 1980-, 1990- ja 2000-luvuilla pelannut jääkiekkoilija, jonka pelipaikka oli hyökkääjä. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa sekä 2002 Salt Lake Cityssä, jolloin Ruotsin joukkue saavutti pronssia. MM-kilpailuissa hän edusti maajoukkuettaan Kanadassa 1990 ja oli joukkueen kapteeni, Suomessa 1992, Yhdysvalloissa 1994, Kanadassa 1997, Kanadassa 2000 sekä Yhdysvalloissa 2001 ja EM-kilpailuissa Saksassa 1989, Tšekkoslovakiassa 1991, Tanskassa 1993 sekä Suomessa 1995. Seuratasolla Bergstrand edusti Ruotsin naisten toiseksi ylimmän jääkiekkosarjatason MB Hockeytä. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1963 syntyneet Luokka:Elävät henkilöt
Susumu Hirano

Susumu Hirano (, 23. huhtikuuta 1910 – ?) oli japanilainen jääkiekkoilija, pelipaikaltaan hyökkääjä. Hän pelasi Japanin jääkiekkomaajoukkueessa Garmisch- Partenkirchenin talviolympialaisten 1936 jääkiekkoturnauksessa. Hirano pelasi turnauksessa 2 ottelua. == Lähteet == Luokka:Japanilaiset jääkiekkoilijat Luokka:Vuonna 1910 syntyneet Luokka:Kuolinvuosi puuttuu
Shinkichi Kamei

Shinkichi Kamei (, 10. kesäkuuta 1910 Hokkaidō – ?) oli japanilainen jääkiekkoilija, pelipaikaltaan hyökkääjä. Hän pelasi Japanin jääkiekkomaajoukkueessa Garmisch-Partenkirchenin talviolympialaisten 1936 jääkiekkoturnauksessa. Kamei pelasi turnauksessa 2 ottelua. == Lähteet == Luokka:Japanilaiset jääkiekkoilijat Luokka:Vuonna 1910 syntyneet Luokka:Kuolinvuosi puuttuu
Kozue Kinoshita

Kozue Kinoshita (, 15. huhtikuuta 1912 – ?) oli japanilainen jääkiekkoilija, pelipaikaltaan hyökkääjä. Hän pelasi Japanin jääkiekkomaajoukkueessa Garmisch- Partenkirchenin talviolympialaisten 1936 jääkiekkoturnauksessa. Kinoshita pelasi turnauksessa 2 ottelua. == Lähteet == Luokka:Japanilaiset jääkiekkoilijat Luokka:Vuonna 1912 syntyneet Luokka:Kuolinvuosi puuttuu
Curtiss O-52 Owl

Curtiss O-52 Owl on yhdysvaltalaisen Curtissin valmistama yksimoottorinen kaksipaikkainen tiedustelukone, jota Yhdysvaltain ilmavoimat käytti ennen toista maailmansotaa ja sen aikana. == Historia == Vuonna 1939 kehitetty O-52 Owl oli viimeinen O-sarjaan kuuluva, eli kaksipaikkainen raskas tiedustelulentokone. Tämäntyyppisen koneen historia ulottuu ensimmäiseen maailmansotaan. Yhdysvaltojen liityttyä toiseen maailmansotaan vuonna 1941, O-52 Owlin katsottiin olevan jo vanhentunut, joten sitä käytettiin sodan aikana lähinnä yhteyskoneena sekä sukellusvenepartioinnissa Meksikonlahdella, Atlantilla ja Tyynellämerellä. Marraskuussa 1941 Neuvostoliitto tilasi 30 konetta Lend-Lease-ohjelman kautta. Yhdysvallat toimitti 26, joista 19 toimitettiin lopulta perille, sillä useita koneita menetettiin kuljetuksessa arktisella meriväylällä joko saksalaisten sukellusveneiden ja torpedokoneiden hyökkäysten tai vaikeiden sääolosuhteiden vuoksi. Näistä koneista 10 otettiin Neuvostoliiton ilmavoimien palvelukseen. Konetyyppiä käytettiin tykistön tulenjohtamiseen ja valokuvaukseen itärintaman pohjoisilla ja keskisillä alueilla. Konetyypistä ei tullut Neuvostoliitossa pidetty, mutta se pysyi käytössä aina 1950-luvulle saakka. Neuvostoliiton ilmavoimien käytössä maaliskuussa 1942 O-52 Owl saavutti yhden ennalta-arvaamattoman ilmavoiton Luftwaffen Messerschmitt Bf 109 -hävittäjää vastaan. Saksalaiset hävittäjät olivat hyökkäämässä aliluutnantti P. K. Zhilinskyn komentaman 12. tulenjohtolaivueen kimppuun. Zhilinsky päätti ohjaamallaan O-52 Owl -koneella törmätä yhteen hävittäjistä pudottaakseen sen. Molemmat koneet tuhoutuivat, ja Zhilinsky kuoli törmäyksessä. Saksalainen hävittäjälentäjä ja Zhilinskyn koneen toinen miehistön jäsen selvisivät laskuvarjoilla maahan, missä saksalaislentäjä jäi vangiksi. == Tekniset tiedot == == Lähteet == == Aiheesta muualla == O-52 Owl Luokka:Yhdysvaltalaiset tiedustelukoneet Luokka:1940-luvun tiedustelukoneet
Joa Elfsberg

Joa Anna Elisabeth Elfsberg (myöh. Engvall; s. 30. heinäkuuta 1979 Valbo, Gävle, Ruotsi) on ruotsalainen ammattilaistasolla 1990-, 2000- ja 2010-luvuilla pelannut jääkiekkoilija, jonka pelipaikka oli hyökkääjä. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa, 2002 Salt Lake Cityssä, jolloin Ruotsin joukkue saavutti pronssia sekä 2006 Torinossa, jolloin Ruotsi saavutti hopeaa. MM-kilpailuissa hän edusti maajoukkuettaan Kanadassa 1997, Suomessa 1999, Kanadassa 2000, Yhdysvalloissa 2001 sekä Kanadassa 2007 ja EM-kilpailuissa Ruotsissa 1996. Seuratasolla Elfsberg edusti Brynäs IF:tä Ruotsin naisten ylimmällä ja toiseksi ylimmällä jääkiekkosarjatasolla. == Lähteet == Luokka:Ruotsalaiset jääkiekkoilijat Luokka:Ruotsalaiset olympiamitalistit Luokka:Vuonna 1979 syntyneet Luokka:Elävät henkilöt
Vekaransalmen silta

Vekaransalmen silta on silta seututiellä 438, Saimaan Vekaransalmessa Sulkavalla Etelä-Savossa. Silta korvasi avautuessaan 16. lokakuuta 2019 Vekaransalmen lossin. Silta on 639 metriä pitkä ja täten Suomen viidenneksi pisin silta. Silta on 9,5 metriä leveä, ja sen alikulkukorkeus on 24,5 metriä. Silta tuo helpotusta Lohilahdelta päin tuleville Sulkavan kirkonkylässä asioiville ihmisille. Sulkavalaiset nauttivat sillan tuomista hyödyistä. Esimerkiksi joidenkin työmatka oli ennen siltaa noin 15 minuuttia pidempi. Silta on betonikannella ja liittorakenteella toteutettu teräspalkkisilta. Sen rakentaminen maksoi Liikennevirastolle 18 miljoonaa euroa. Sillalla kulkee 800–900 autoa vuorokaudessa. Laivaliikennettä sillan ali kulkee noin tuhat alusta vuodessa. Suomen Rakennusinsinöörien Liitto valitsi Vekaransalmen sillan Vuoden sillaksi 2020. == Lähteet == Luokka:Suomen tieliikennesillat Luokka:Sulkavan liikenne
Taajamajuna

Taajamajuna on lyhyen matkan paikallisjunatyyppi, joka kulkee suurten asutuskeskusten välillä ja pysähtyy kaikilla tai lähes kaikilla niillä väliasemilla, jotka sijaitsevat enimmäkseen taajamissa. Taajamajunat toimivat jatkoyhteyksinä nopeammille, pienemmät asemat ohittaville kaukojunille. == Taajamajuna Suomessa == Vuodesta 2024 alkaen kiskobusseilla liikennöitäviä taajamajunia on alettu kutsua kiskobusseiksi. Suomessa kiskobussit merkitään aikatauluihin HDM-tunnuksella (esimerkiksi HDM 486). Kiskobussi on edullisin vaihtoehto VR:n junatarjonnassa, eikä niihin voi varata istumapaikkaa. Tämän vuoksi myös lipun hinta on alempi.http://www.vr.fi/fin/palvelut/tietoa_junista/taajamajunat.shtml Nykyään kaikki taajamajunavuorot liikennöidään Dm12-kiskobusseilla, paitsi Iisalmi–Ylivieska-reitillä, jolla joulukuusta 2024 lähtien on liikennöity veturivetoisella kalustolla. Iisalmi–Ylivieska-reitillä liikennöitävät taajamajunat on merkitty aikatauluihin H-tunnuksella (esimerkiksi H 495).VR Kaukoliikenteen aikataulut 15.12.2024–29.3.2025, vr.fi, viitattu 16.1.2025. == Lähteet == == Aiheesta muualla == Luokka:Henkilöjunaliikenne
Hannamaija Nikander

Hannamaija Nikander (s. 7. toukokuuta 1982 Lohja) on suomalainen näyttelijä ja ääninäyttelijä, joka tuli tunnetuksi Lotan roolista elokuvassa Armomurhaaja. == Filmografia == === Elokuvat === Vuosi Elokuva Rooli 2015 Lovemilla Maikkimaskotti / Norokostaja 2017 Armomurhaaja Lotta 2021 Sokea mies, joka ei halunnut nähdä Titanicia Wilkes / Ratched === Televisiosarjat === Vuosi Sarja Rooli 2013–2014 #lovemilla Maikkimaskotti / Maskotti2 2016 Sekasin Hoitaja Rakkolainen 2019 Nyrkki Sinikka 2021 Mister8 Jenny Roba Annemari === Dubbaukset === == Lähteet == Luokka:Elävät henkilöt Luokka:Suomalaiset näyttelijät Luokka:Vuonna 1982 syntyneet
Rafael de la Fuente

Rafael de la Fuente (s. 1986 Caracas, Venezuela) on Yhdysvalloissa asuva venezuelalaissyntyinen näyttelijä. De la Fuente on vuodesta 2017 lähtien esiintynyt saippuasarjassa Dynastia, joka perustuu 1980-luvun samannimiseen sarjaan. Hänen esittämänsä ”Sammy Jo” on mukaelma roolihahmosta, jota alkuperäissarjassa näytteli Heather Locklear. De la Fuente on ollut mukana myös televisiosarjassa Empire (2015–2016) sekä minisarjassa When We Rise (2017). Ensimmäiset roolityönsä hän teki latinalaisamerikkalaisissa telenoveloissa. ==Lähteet== Luokka:Venezuelalaiset näyttelijät Luokka:Vuonna 1986 syntyneet Luokka:Elävät henkilöt
Vesiagamat

Vesiagamat (Hydrosaurus) on agamien heimoon kuuluva liskosuku, joka elää Kaakkois-Aasiassa. Se sisältää heimon suurimmat lajit, jotka kasvavat yli metrin pituisiksi. Vesiagamat ovat värikkäitä liskoja, joiden lohikäärmemäistä ulkomuotoa korostaa selkää pitkin kulkeva harja, joka muodostaa hännän kohdalle korkean purjemaisen rakennelman. Lajien elinympäristöä ovat etenkin jokivarret alavissa rannikko- ja mangrovemetsissä. == Lajit == Sukuun kuuluu viisi lajia: * Vesiagama (Hydrosaurus amboinensis) * Hydrosaurus celebensis * Hydrosaurus microlophus * Filippiinienvesiagama (Hydrosaurus pustulatus) * Hydrosaurus weberi == Lähteet == Luokka:Agamat
Vietnamin kansallinen hygienian ja epidemiologian instituutti

Vietnamin kansallinen hygienian ja epidemiologian instituutti (, , NIHE) on eräs Vietnamin kansainvälisesti tunnustetuista kansanterveyden ja biolääketieteen tutkimuslaitoksista. Sillä on myös viranomaisrooli. NIHE toimii maan terveysministeriön alaisuudessa. Instituutti on eräs Pasteur- instituuttien verkostoon kuuluvista runsaasta 30:stä tutkimuslaitoksesta. Hanoissa sijaitsevaa tutkimuslaitosta johtaa tohtori Dang Duc Anh. Instituutin historia katsotaan alkavan joko vuodesta 1926 (tai 1924: Pasteur Institute of Hanoi) tai 1945 (Institute of Microbiology). Tämä yli 400 hengen tutkimuslaitos on toiminut nykynimellään vuodesta 1997. NIHEssä on kymmenen laboratorioyksikköä, johon lukeutuu myös Japanin teknisenä apuna rakennettu bioturvallisuusluokan 3 osasto. Vuosien 2019–2020 koronapandemian alkuvaiheessa NIHE oli yksi kolmesta covid-19-tautinäytteitä Vietnamissa analysoineista kansainvälisesti tunnustetuista laboratorioista kahden muun kansainväliseen Pasteur-instituuttien verkostoon kuuluvan vietnamilaisen instituutin ohella. Maaliskuussa 2020 kansallisesti hyväksyttyjen testilaboratorioiden määrää kasvatettiin yli 20:nen. NIHEn tutkimusten mukaan tautia aiheuttanut koronaviruksen perimäaines oli osin jo muuttunut, sillä jo huhtikuussa 2020 Vietnamista löytyi kahdenlaista covid-19-tautia aiheuttavaa virusmutaatiota. ==Lähteet== ==Aiheesta muualla== * Viện Vệ sinh dịch tễ Trung ương (NIHEn kotisivusto) (nihe.org.vn) * Avian influenza in Vietnam: Situation and lessons learned (ppt, vuodelta 2008?) (fao.org) * TRANG TIN VỀ DỊCH BỆNH VIÊM ĐƯỜNG HÔ HẤP CẤP COVID-19 (COVID-19 tautitapausten tilanne Vietnamissa) (moh.gov.vn) Luokka:Hanoin rakennukset ja rakennelmat Luokka:Kansanterveyslaitokset
Mother’s Daughter

Mother’s Daughter on yhdysvaltalaislaulaja Miley Cyrusin musiikkikappale. Sen julkaisi RCA Records hänen toisen, She Is Coming -EP:nsä johdantosinglenä 31. toukokuuta 2019. Se on mukana myös Cyrusin tulevalla seitsemännellä, She Is Miley Cyrus -studioalbumilla. Kappaleen ovat sanoittaneet Cyrus, Alma Miettinen ja Andrew Wyatt, joista viimeisin myös tuotti sen. Sanoiltaan kappaleen on kuvailtu olevan naisten vaikutusmahdollisuuksien lisäämisen hymni. Kappaleen musiikkivideo julkaistiin Cyrusin YouTube-kanavalla 2. heinäkuuta 2019. Videolla nähdään Cyrus esiintymässä punaisessa kissapuvussa punaisensävyisessä valaistuksessa ja estetiikassa, jonka lisäksi sillä nähdään kohtauksia esimerkiksi kehopositiivisista ja liikuntavammaisista naisista. ”Mother’s Daughter” oli kaupallisesti kohtalainen menestys, sen päästyä singlelistan kahdekymmenen parhaan joukkoon Latviassa, Liettuassa, Skotlannissa, Slovakiassa, Tšekissä ja Unkarissa sekä kolmenkymmenen parhaan joukkoon Australiassa, Irlannissa, Isossa-Britanniassa ja Uudessa-Seelannissa. Lisäksi se on myynyt Puolassa kaksinkertaista platinaa. Cyrus esitti kappaleen ensimmäisen kerran livenä ”Cattituden” ja ”D.R.E.A.M.in” kanssa BBC Radio 1’s Big Weekendissä Middlesbroughissa 25. toukokuuta 2019. ==Lähteet== Luokka:Vuoden 2019 kappaleet Luokka:Miley Cyrusin kappaleet
Mongolian vallankumous 1990

Mongolian vallankumous 1990 (1990 Demokraattinen vallankumous, mongoliksi Ардчилсан хувьсгал, Ardchilsan Khuvĭsgal) oli vuonna 1990 tapahtunut rauhanomainen demokraattinen vallankumous, joka alkoi nälkälakkoina ja mielenosoituksina Mongolian kansantasavallan kaatamiseksi ja joka johti nykyisen Mongolian muodostumiseen ja uuden perustuslain kirjoittamiseen. Vallankumouksen keihäänkärkinä toimivat nuoret mielenosoittajat Sükhbaatarin aukiolla maan pääkaupungissa Ulan Batorissa ja se päättyi autoritaarisen kommunistihallinnon eroamiseen ilman verenvuodatusta. Vallankumouksen pääorganisaattoreina toimivat Tsakhiagiin Elbegdorj, Sanjaasürengiin Zorig, Erdeniin Bat-Üül, Bat-Erdeniin Batbayar ja Dogmidiin Sosorbaram. Vallankumousta pidetään lopun alkuna 70-vuotiselle sosialismin valtakaudelle Mongoliassa. Vaikka maa siirtyi monipuoluejärjestelmään, Vallankumouksellinen kansanpuolue pysyi vallassa vuoteen 1996 saakka. Vallankumous johti moniin uudistuksiin ja siirtymiseen kohti markkinatalousjärjestelmää. Sen inspiraationa toimivat Neuvostoliiton uudistuspyrkimykset sekä vuoden 1989 Itä-Euroopan vallankumoukset. Luokka:Mongolian historia
Kansanpuolue (Mongolia)

Mongolian kansanpuolue (, lyh. MAN) on Mongolian vanhin poliittinen puolue. Puolueen nykyinen ideologia on sosiaalidemokratia ja se perustettiin marxilais-leniniläiseksi vuonna 1920. Se näytteli tärkeää roolia Mongolian vuoden 1921 vallankumouksessa. Vallankumousta seuranneen itsenäistymisen jälkeen se hallitsi kommunistista Mongolian kansantasavaltaa, josta muodostui yksipuoluejärjestelmä. Puolueen nimeksi tuli Vallankumouksellinen kansanpuolue vuonna 1924, jolloin se liittyi Kommunistiseen internationaaliin. Vuoden 1990 vallankumouksen jälkeen myös muut puolueet sallittiin Mongoliassa. Vallankumouksellinen kansanpuolue säilytti valta-asemansa vuoteen 1996 saakka ja palasi hallitukseen vuosiksi 2000–2004. Puoluetta on syytetty vallan keskittämisestä itselleen ja Mongolian monipuoluedemokratian vaarantamisesta. Vuonna 2021 Mongolian vallankumouksellinen kansanpuolue yhdistyi kansanpuolueen kanssa. Tämän seurauksena Orhonin aimagista valitut vallankumouksellisen kansanpuolueen edustajat loikkasivat demokraattiseen puolueeseen. == Lähteet == Luokka:Mongolian puolueet Luokka:Sosiaalidemokraattiset puolueet
Sinfonia nro 2 (Rahmaninov)

Sinfonia nro 2 e-molli op. 27 on Sergei Rahmaninovin tunnetuin pelkälle orkesterille säveltämä teos. Yhteensä hän sävelsi 3 numeroitua sinfoniaa. Teoksen saama menestys heti kantaesityksensä jälkeen vuonna 1908 korvasi säveltäjän ensimmäisen sinfonian aiheuttaman pettymyksen. Teoksen kesto noin 55 minuuttia. == Osat == # Largo - Allergo moderato # Allergo molto # Adagio # Allegro vivace Luokka:Sergei Rahmaninovin teokset Luokka:Sinfoniat Luokka:1900-vuosikymmenen musiikkiteokset
Eveliina Mikkola

Eveliina Mikkola on KHL-seura Jokerien entinen toimitusjohtaja. Hän aloitti työssään kesäkuussa 2019. Mikkola työskenteli ennen Jokereita seitsemän vuotta Hartwall Arenan kaupallisena johtajana. Syyskuussa 2021 Jokerit uutisoi, että Mikkola ei jatka seuran toimitusjohtajana. == Lähteet == Luokka:Jokerit (jääkiekko) Luokka:Suomalaiset jääkiekkovaikuttajat Luokka:Elävät henkilöt